Rainbow Six: Siege - újra ingyenesen kipróbálható lesz - Hír - GameStar
Rainbow Six: Siege - újra ingyenesen kipróbálható lesz
| 2019 február 12. 10:58
Ismét itt a remek alkalom, hogy belekóstoljatok egy kicsit a Ubisoft népszerű lövöldéjébe.
Jó oka van annak, hogy a Rainbow Six: Siege a Ubisoft egyik legnépszerűbb alkotása, hiszen továbbra is nagyon szórakoztató a támadók és a védők soha véget nem érő harca. Már amikor épp se glitchek, se cheaterek nem zavarnak be.
Nemsokára megkezdődik a játék negyedik éve, amely során ismét egy csomó újdonsággal bővül majd. Ennek apropójából, valamint a hétvégi Six Invitational miatt a Ubisoft úgy döntött, megint ingyenessé teszi egy ideig a lövöldét, így nemsokára bárki tehet vele egy próbát.
A próbaidőszak február 14-én kezdődik és 17-én ér véget, és természetesen minden megszerzett cucc és elért eredmény megmarad, így ha később megvennétek a játékot, akkor nem kell nulláról kezdenetek. Telepítsétek fel addig is a Uplay klienst, vagy csináljatok helyet konzolokon!
Ti éltek majd a lehetőséggel?